Спачатку Яна Марчук, валанцёр, дыпламаваны інжынер садова-паркавага будаўніцтва, якая тры гады займаецца даследаваннем Любчанскаг парку, працуе над праектам яго аднаўлення, абурылася. Дзяўчыну ўсхвалявала заява спецыяліста аддзела культуры Навагрудскага райвыканкама Алы Забаўскай, што “Любчанскі парк не захаваўся, не з’яўляецца каштоўнасцю, наогул, небяспечны, а вакол жа — жывуць людзі...” Аказалася, што спадарыня Забаўская не ведала нічога (!) пра колішнія рашэнні Гродзенскага аблвыканкама аб захаванні парка. І пра тое, што з сакавіка 2011 года ва ўпраўленні па ахове гісторыка-культурнай спадчыны і рэстаўрацыі Мінкульта разглядаецца пытанне аб наданні парку статусу гісторыка-культурнай каштоўнасці.